Stamen

Stamen atau sulur bunga ialah organ pembiakan penghasil debunga untuk bunga. Sekelompok stamen membentuk androesium.

 Morfologi dan terminologi 
Stamen lazimnya terdiri daripada tangkai yang dipanggil filamen, dan anter (atau cepu debunga) yang mengandungi mikrosporangium. Anter, biasanya bercuping dua dan bersambung dengan filamen sama ada pada pangkal atau bahagian tengah. Tisu mandul antara cupingnya dipanggil tisu penghubung iaitu pemanjangan filamen yang mengandungi lembar pengalir. Ia boleh dilihat semacam pemanjangan pada sisi belakang anter. Butir debunga berkembang daripada mikrospora dalam mikrosporangium dan mengandungi gametofit jantan.

Stamen dalam bunga bersamaan dipanggil androesium. Androesium boleh terdiri dari sekecil separuh stamen (cth. ruang tunggal) dalam spesies Canna, atau sebanyak 3,482 stamen yang dikira pada saguaro (Carnegiea gigantea).Charles E. Bessey in SCIENCE Vol. 40 (November 6, 1914) p. 680. Androesium dalam bermacam spesies tumbuhan membentuk bermacam-macam corak yang agung, beberapanya sangat rumit.Sattler, R. 1973. Organogenesis of Flowers. A Photographic Text-Atlas. University of Toronto Press. .Sattler, R. 1988. A dynamic multidimensional approach to floral morphology. In: Leins, P., Tucker, S. C. and Endress, P. (eds) Aspects of Floral Development. J. Cramer, Berlin, pp. 1-6.  Ia sering mengelilingi ginoesium dan dikelilingi oleh sari salut. Beberapa ahli keluarga Triuridaceae lebih-lebih lagi Lacandonia schismatica dan Lacandonia braziliana bersama beberapa spesies Trithuria (keluarga Hydatellaceae) adalah luar biasa yang mana ginoesiumnya dikelilingi oleh androesium.

 Etimologi 
Istilah-istilah botani ini beberapanya diserap melalui bahasa Inggeris:
 Stamen adalah perkataan Latin yang bermaksud "benang" (sesungguhnya benang lungsin dalam menenun).
 Filamen diperoleh dari  Latin Klasik filum, bermaksud "benang".Lewis, C.T. & Short, C. (1879). A Latin dictionary founded on Andrews' edition of Freund's Latin dictionary. Oxford: Clarendon Press.
 Anter diperoleh dari Perancis anthère, dari Latin Klasik anthera, bermaksud "ubat yang diekstrak daripada bunga"Siebenhaar, F.J. (1850). Terminologisches Wörterbuch der medicinischen Wissenschaften. (Zweite Auflage). Leipzig: Arnoldische Buchhandlung. giliran dari Greek Kuno ἀνθηρά (),Klein, E. (1971). A comprehensive etymological dictionary of the English language. Dealing with the origin of words and their sense development thus illustration the history of civilization and culture. Amsterdam: Elsevier Science B.V. feminin dari ἀνθηρός () yang bermaksud "berbunga",Liddell, H.G. & Scott, R. (1940). A Greek-English Lexicon. revised and augmented throughout by Sir Henry Stuart Jones. with the assistance of. Roderick McKenzie. Oxford: Clarendon Press. dari ἄνθος () yang bermaksud "bunga".
 Androesium (jamak androecia) diperoleh dari Yunani Kuno ἀνήρ () yang bermaksud "orang", dan οἶκος () yang bermaksud "rumah" atau "bilik".

Sulur bunga pula adalah sebutan lain bagi stamen menunjuk pada bentuknya yang menjulur sedangkan anter disebut cepu debunga iaitu bekas di mana debunga tersimpan. Dalam bahasa Indonesia, anter disebut "kepala sari", filamen disebut "tangkai sari" manakala stamen disebut "benang sari" atas keterkaitan dengan debunga (serbuk sari). Sebaliknya di Malaysia, "benang sari" dipakai untuk merujuk stil. 

 Lihat juga 
 Jambak bunga
 Pembiakan tampang

 Rujukan 

Kategori:Anatomi tumbuhan
Kategori:Morfologi tumbuhan
Kategori:Sistem pembiakan
Kategori:Pendebungaan